Hy het hiermee ook die eerste president van die herstelde ZAR geword nadat dit in 1877 deur die Britte geannekseer is en die Transvalers ’n onafhanklikheidsoorlog van stapel gestuur het in 1880. Hul oorwinning in die oorlog, wat later as die Eerste Vryheidsoorlog bekend sou staan, het ná die ondertekening van die Konvensie van Pretoria tot die herstel van die ZAR gelei. (Hoewel onafhanklikheid nie ten volle herstel is nie. Die ZAR was toe steeds onder Britse susereiniteit.)
(Illustrasie: ’n Karikatuur van Paul Kruger wat in Maart 1900 in die tydskrif Vanity Fair verskyn het.)